b'\n_START_ARTICLE_\nBurbons\n_START_PARAGRAPH_\nBurbons ir amerik\xc4\x81\xc5\x86u viskija veids, kas nogatavin\xc4\x81ts ozolkoka muc\xc4\x81s un izgatavots pamat\xc4\x81 no kukur\xc5\xabzas. T\xc4\x81 nosaukums atvasin\xc4\x81ts no Francijas Burbonu dinastijas, bet nav prec\xc4\xabzi zin\xc4\x81ms, vai viskija nosaukumu ietekm\xc4\x93ja Burbonu apgabala nosaukums Kentuki vai Burbonu iela \xc5\x85uorle\xc4\x81n\xc4\x81. Burbons tiek izgatavots kop\xc5\xa1 18. gadsimta, bet par nosaukuma izmanto\xc5\xa1anu atrodami dati no 19. gadsimta 20. gadiem, un nosaukums Kentuki past\xc4\x81v\xc4\xabgi s\xc4\x81kts izmantot 19. gadsimta 70. gados. Lai ar\xc4\xab burbonu dr\xc4\xabkst izgatavot jebkur ASV teritorij\xc4\x81, tas p\xc4\x81rsvar\xc4\x81 tiek saist\xc4\xabts ar ASV dienvidiem un \xc4\xabpa\xc5\xa1i Kentuki \xc5\xa1tatu. 2014. gad\xc4\x81 burbona ra\xc5\xbeot\xc4\x81ju ie\xc5\x86\xc4\x93mumi no ASV p\xc4\x81rdot\xc4\x81 apjoma sast\xc4\x81d\xc4\xabja 2,7 miljardus ASV dol\xc4\x81ru, un burbons veidoja aptuveni divas tre\xc5\xa1da\xc4\xbcas no 1,6 miljardus v\xc4\x93rt\xc4\x81 ASV alkoholisko dz\xc4\x93rienu eksporta apjoma.'